CELEX: 32009R0721
Language: da
Date: 2009-08-06 00:00:00
Title: Kommissionens forordning (EF) nr. 721/2009 af 6. august 2009 om de bud, der er meddelt med henblik på import af majs som led i den licitation, som er omhandlet i forordning (EF) nr. 676/2009

7.8.2009   
            
            
               DA
            
            
               Den Europæiske Unions Tidende
            
            
               L 205/19
            
         
      KOMMISSIONENS FORORDNING (EF) Nr. 721/2009
   af 6. august 2009
   om de bud, der er meddelt med henblik på import af majs som led i den licitation, som er omhandlet i forordning (EF) nr. 676/2009
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, sammenholdt med artikel 4, og
   ud fra følgende betragtninger:
   
               (1)
            
            
               Der blev indledt en licitation over maksimal nedsættelse af tolden ved import af majs til Spanien fra tredjelande ved Kommissionens forordning (EF) nr. 676/2009 (2).
            
         
               (2)
            
            
               I henhold til artikel 8 i Kommissionens forordning (EF) nr. 1296/2008 af 18. december 2008 om gennemførelsesbestemmelser for toldkontingenter for indførsel af henholdsvis majs og sorghum til Spanien og af majs til Portugal (3) kan Kommissionen på grundlag af de meddelte bud efter proceduren i artikel 195, stk. 2, i forordning (EF) nr. 1234/2007 beslutte, at licitationen skal være uden virkning.
            
         
               (3)
            
            
               Under hensyntagen til kriterierne i artikel 7 og 8 i forordning (EF) nr. 1296/2008 bør der ikke fastsættes en maksimal nedsættelse af tolden.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   De bud, der er meddelt fra 28. juli 2009 til 6. august 2009 som led i licitationen over maksimal nedsættelse af importtolden for majs, jf. forordning (EF) nr. 676/2009, skal være uden virkning.
   Artikel 2
   Denne forordning træder i kraft den 7. august 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. august 2009.
      
         
            På Kommissionens vegne
         
         Jean-Luc DEMARTY
         
         
            Generaldirektør for landbrug og udvikling af landdistrikter
         
      
   
   
      (1)  EUT L 299 af 16.11.2007, s. 1.
   
      (2)  EUT L 196 af 28.7.2009, s. 6.
   
      (3)  EUT L 340 af 19.12.2008, s. 57.